Soazza
Soazza isch e Gmaind vom Kanton Graubünde.

Geografy 
D Gmaind lyt in der Region Moesa und im Misox zwüsche de Gmainde Mesocco und Lostallo.

S Dorf isch uf emene Hügel näbem Fluss Moësa. Wyter im Daal unde isch rächts vom Fluss s Chraftwärch Soazza. Im Weschte lyt underem Buffalorapass d Alp de Bec, under em Piz de Calvaresc d Alp Lughezzon und im Verbitaal d Alpe Pindeira und Gagela. Gägen Oschte isch i dr Gmaind s Forcolataal, wo me z’hinderscht übere Bärgsaddel Forcola, wo 2226 Meter höch isch, uf Italie id Gmaind Menarola übere chunt; das isch bis ins 19. Joorhundert en Saumpfad über d Gränze gsi. Im Wald vom Forcolataal sind d Alpweide vo Crasteira und Quarnei. Wyt hinden im Taal lyt uf ere Gländterasse linggs obe dr Bärgsee Laghet de Lughezzasca, wo als schöne See bekant isch und wo me doch nume no schwär hichunt. Ufem Piz Pombi, wo uf dr Landesgränze stoot und d Höchi vo 2966 Meter über Meer het, isch dr höchscht Punkt vo dr Gmaind Soazza.

Gschicht 
Soazza isch imene Dokumänt vo 1203 s erschte Mol erwäänt.

Architektur 
 d Pfarchile vom Heilige Martin
 d Dorfchile vom Heilige Rochus
 d kapälle vo dr Madonna Addolorata
 s alte Hoschpiz

Literatur 
 Michael Alder, Peter F. Althaus: Soazza: Ortsbild, Bauten, Typologie. Basel 1988.
 Michael Alder: Palazzine a Soazza: die Typologie des Korridorhauses. Basel 1995.
 Paolo Mantovani: I toponimi del comune di Soazza. Con 80 fotografie e 2 carte del territorio. Soazza 2011.

Weblink 

 Website vo dr Gmaind Soazza

Fuessnoote 

Ort (Kanton Graubünde)